**PRIPREMA ZA IZVOĐENJE NASTAVNOG SATA GEOGRAFIJE**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **KONCEPTI**: Održivost (C), Prostorne organizacije (B) | | | | | | | | | |
| * **NASTAVNA TEMA**: **GOSPODARSTVO** | | | | | | | | | |
| **NASTAVNA JEDINICA**: **Tercijarne djelatnosti u Hrvatskoj** | | | | | | | | | |
| **RED. BROJ**: 59. | | **TIP NASTAVNOG SATA**: obrada | | | | | **DATUM**: | | |
| **ŠKOLA**: | | | | **UČITELJ**: | | | | | **RAZRED**: šesti |
| **ODGOJNO-OBRAZOVNI ISHOD:**  **GEO OŠ C.B.6.2.** Učenik analizira podatke o gospodarskoj razvijenosti i procjenjuje stupanj razvijenosti države te objašnjava važnost usklađivanja gospodarskoga napretka i održivoga razvoja Hrvatske. | | | | | | | | | |
| **RAZRADA ISHODA:**  *-objašnjava važnost pojedinih djelatnosti za gospodarstvo zavičaja Hrvatske u okvirima održivoga razvoja* | | | | | | | | | |
| **RAZINE USVOJENOSTI:** | | | | | | | | | |
| **ZADOVOLJAVAJUĆA** | | | **DOBRA** | | **VRLO DOBRA** | | | **IZNIMNA** | |
| Opisuje gospodarsku razvijenost i povezuje djelatnost sa sektorom kojemu pripada. | | | Opisuje važnost pojedinih djelatnosti za gospodarski razvoj zavičaja i Hrvatske. Opisuje važnost gospodarskoga napretka i održivoga razvoja. | | Objašnjava važnost pojedinih djelatnosti za gospodarstvo zavičaja i Hrvatske (turizam, promet, trgovina, industrija, energetika, proizvodni obrti, poljoprivreda, ribarstvo, šumarstvo) u okvirima održivoga razvoja. | | | Analizira podatke i procjenjuje stupanj gospodarske razvijenosti te s pomoću tematske karte i grafičkih prikaza uspoređuje Hrvatsku prema pokazateljima gospodarske razvijenosti s drugim državama. | |
| **AKTIVNOSTI UČENIKA:**   * **navode** prirodne i društvene pretpostavke razvoja turizma * **pokazuju** na karti turistički najposjećenija područja u Hrvatskoj * **analiziraju** strukturu noćenja stranih turista * **navode primjere** prirodne i društvene atrakcije zavičaja * **objašnjavaju** važnost pojedinih oblika prometa i trgovine te ostalih uslužnih djelatnosti za razvoj turizma zavičaja. | | | | | | | | | |
| **VREDNOVANJE**  **Vrednovanje za učenje:** tijekom i nakon sata učitelj prati rad i daje povratne informacije za daljnje učenje  (*pitanja, izlazne kartice digitalnih alata pri ponavljanju*) | | | | | | | | | |
| **POVEZANOST S MEĐUPREDMETNIM TEMAMA I DRUGIM PREDMETIMA**:  **osr B.3.2.** Razvija komunikacijske kompetencije i uvažavajuće odnose među drugima.  **uku A.3.1.** Učenik samostalno traži nove informacije iz različitih izvora, transformira ih u novo znanje i uspješno primjenjuje pri rješavanju problema.  **uku D.3.2.** Učenik ostvaruje dobru komunikaciju s drugima, uspješno surađuje u različitim situacijama i spreman je zatražiti i ponuditi pomoć.  **ikt C.3.2.** Učenik samostalno i djelotvorno provodi jednostavno pretraživanje, a uz učiteljevu pomoć složeno pretraživanje informacija u digitalnome okružju.  **ikt C.3.3** Učenik samostalno ili uz manju pomoć učitelja procjenjuje i odabire potrebne među pronađenim informacijama.  **odr B.3.1.** Prosuđuje kako različiti oblici djelovanja utječu na održivi razvoj.  **odr C.3.2.** Navodi primjere utjecaja ekonomije na dobrobit.  **OŠ HJ A.6.3.** Učenik čita tekst, uspoređuje podatke prema važnosti i objašnjava značenje teksta. | | | | | | | | | |
| **KOMPETENCIJE**  **Komunikacijske kompetencije**: usmeno izražavanje, točno i uredno **riješiti** postavljene zadatke, **analizirati** grafičke priloge  **Učiti kako učiti**: **izdvojiti** bitno od nebitnog, logički **povezati** sadržaj,točno **primijeniti** upute  **Socijalne kompetencije**: **razvijati** odgovornost prema sebi i drugima, međusobno **surađivati** te poštivati druge i različita mišljenja  **Digitalna kompetencija:** pravilno i sigurno **pretraživati mrežne stranice** | | | | | | | | | |
| **KLJUČNI POJMOVI**: *promet, turizam, trgovina, održivi razvoj* | | | | | | | | | |
| **ORGANIZACIJA I TIJEK NASTAVNOG SATA** | | | | | | | | | |
| **Vrijeme** | **Razrada aktivnosti**  **Aktivnosti učenika/Aktivnosti učitelja** | | | | | **Nastavne metode i oblici rada** | | | **Nastavna sredstva i pomagala** |
| 5' | **UVODNI DIO**  -Neizravnom grafičkom metodom, demonstracijom i razgovorom kroz pitanja korištenjem digitalnog alata Learning Apps (Matching Pairs ili Freetext Input) učenici **prepoznaju** uslužne djelatnosti i **zaključuju** koja od prikazanih ima najveću važnost u gospodarstvu Hrvatske te koje su djelatnosti nužno povezane s turizmom.  -Najava cilja nastavnog sata. | | | | | -neizravna grafička metoda  -razgovor  -demonstracija  -igra ponavljanja (Matching Pairs ili Freetext Input)  - frontalno  -individualno  -rad u parovima | | | - digitalni alat Learning Apps  -grafički prikazi  -slike/grafički prikazi tercijarnih djelatnosti  -računalo  -projektor |
| 30' | - Uz pomoć grafičkog prikaza i internetskih stranica učenici **uočavaju** važnost uslužnog sektora djelatnosti:  <https://www.indexmundi.com/facts/visualizations/gdp-composition-by-sector/#country=hr>  - Učenici uz pomoć teksta i grafičkih prikaza (slika) **prepoznaju** i **navode** prirodne i društvene pretpostavke za razvoj turizma u Hrvatskoj.  - Učenici uz pomoć teksta i geografske karte Hrvatske **navode i pokazuju područja** koja turisti najviše posjećuju.  -Neizravnom grafičkom metodom **analiziraju** strukturu noćenja stranih turista za 2018. godinu.  - Korištenjem digitalnog alata Linoit učenici radom u paru uz pomoć internetskih stranica Hrvatske turističke zajednice (<https://croatia.hr/hr-HR/Odredista/Regije/Turisticki-klaster/> ) i/ili turističke zajednice županije u kojoj žive **navode primjere** prirodne i društvene atrakcije (turističku ponudu) zavičaja.  - Učenici **slušaju izlaganje** o prometnim pravcima u Hrvatskoj – uzdužni i poprečni prometni pravci.  -Uz pomoć teksta i tematske karte učenici **navode** koji prometni pravci prolaze kroz njihov zavičaj i **objašnjavaju** važnost pojedinih oblika prometa za razvoj turizma zavičaja.  - Učenici uz pomoć teksta i grafičkih prikaza **objašnjavaju** važnost trgovine i ostalih uslužnih djelatnosti navodeći primjere iz zavičaja. | | | | | -izlaganje  -razgovor  -neizravna grafička metoda  -demonstracija  -pretraživanje internetskih stranica  -frontalno  -individualno  -rad u paru | | | -računalo/tablet  -projektor  -ppt prezentacija  - internetske stranice  -grafički prikazi ili slike  -internetske stranice  -digitalni alat Linoit  -zidna karta Hrvatske  -atlas |
| 10' | **ZAVRŠNI DIO**  - Učenici u paru **ponavljaju** sadržaj kroz zadatke za provjeru ishoda učenja korištenjem odgovarajućeg digitalnog alata. | | | | | -razgovor  -neizravna grafička metoda  - individualno  -rad u paru | | | -računalo/tablet  -projektor  -digitalni alat |
| **PLAN PLOČE**  **Tercijarne djelatnosti u Hrvatskoj**  **-tercijarni sektor - najsnažniji sektor gospodarstva (turizam, promet, trgovina)**  **-**za turizam se vežu i druge gospodarske djelatnosti  - **prirodne i društvene pretpostavke za razvoj turizma u Hrvatskoj**:  **-područja u Hrvatskoj koja turisti najviše posjećuju**:  - **uzdužni i poprečni prometni pravci**   * glavni i najprometniji je Budimpešta - Zagreb – Rijeka, a za dolazak turista važan je pravac od Beča do Splita   *-tercijarne djelatnosti u zavičaju* | | | | | | | | | |
| **VREDNOVANJE/SAMOVREDNOVANJE** | | | | | | | | | |
| **ZADACI ZA PROVJERU ISHODA UČENJA**   1. Objasni važnost tercijarnog sektora za razvoj hrvatskog gospodarstva. 2. Navedi najmanje dvije prirodne i dvije društvene pretpostavke za razvoj turizma u Hrvatskoj. 3. Koja područja u Hrvatskoj turisti najčešće posjećuju? 4. Analiziraj strukturu noćenja turista u Hrvatskoj za 2018. (ili 2019.) godinu. 5. Kojim se sve oblicima prometa služe turisti u Hrvatskoj kako bi došli do krajnjeg turističkog odredišta? 6. Kako uslužne djelatnosti mogu doprinijeti održivom razvoju u tvom zavičaju? | | | | | | | | | |
| **PRAKTIČNI RAD:** --- | | | | | | | | | |
| **RAD S UČENICIMA PREMA POSEBNOM ODGOJNO-OBRAZOVNOM PROGRAMU:**  *-Učenike integrirati u rad s ostalim učenicima te za njih pripremiti radne listiće.*  Riješi sljedeće zadatke.   1. U tablicu upiši dvije prirodne i dvije društvene atrakcije u zavičaju.  |  |  | | --- | --- | | **prirodne atrakcije** | **društvene atrakcije** | |  |  | |  |  |  1. U prazna područja upiši najmanje dvije gospodarske djelatnosti koje su povezane s turizmom.      1. Koji su oblici prometa razvijeni u tvom zavičaju?   \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | | | | | | | | | |
| **RAD S NADARENIM UČENICIMA:**  -*Istražiti turistički promet u Hrvatskoj. Izradom grafičkog prikaza (dijagram/grafikon) prikazati noćenja stranih i domaćih turista za 2018. (ili 2019. godinu).* | | | | | | | | | |
| **LITERATURA:**  - D.Magaš (2013.): Geografija Hrvatske, Sveučilište u Zadru, Zadar  - Hrvatska enciklopedija: [www.enciklopedija.hr](http://www.enciklopedija.hr)  - Službene web stranice Državnog zavoda za statistiku: [www.dzs.hr](http://www.dzs.hr)  -Wikipedija, https://hr.wikipedia.org/wiki/Wikipedija | | | | | | | | | |
| **POVEZNICE S DIGITALNIM SADRŽAJIMA:**  - Hrvatska turistička zajednica: <https://www.htz.hr/hr-HR>  <https://croatia.hr/hr-HR/Odredista/Regije>  <https://www.htz.hr/hr-HR/informacije-o-trzistima/informacije-o-tijeku-sezone>  -web stranice pojedinih turističkih zajednica  - važnost uslužnog sektora djelatnosti:  <https://www.indexmundi.com/facts/visualizations/gdp-composition-by-sector/#country=hr> | | | | | | | | | |